முசுகுந்த சோழன் சங்ககாலத்திற்கு முந்தைய சோழ அரசனாவான். இவனைப் பற்றிச் சிலப்பதிகாரத்தின் புகார் காண்டத்தில் கூறப்பட்டுள்ளது.

முன்னொரு காலத்தில் இவன் குரங்காகப் பிறந்தான். அப்பொழுது சிவனும் பார்வதியும் அமர்ந்த வில்வ மரத்தின் மீது ஏறி அதனை உலுக்கியதால், வில்வ இலைகள் இறைவன் மீதும் இறைவி மீதும் விழுந்தது. இதனால் மனம் குளிர்ந்த சிவன் மறுபிறவியில் நீ முசுகுந்த சோழன் எனும் அரசனாய்ப் பிறந்து உலகாள்வாய் என வரமளித்தார்.
அவனே முசுகுந்தன்.

சிறந்த சிவ பக்தன். அசுர தேவ போரில் தேவர்களுக்கு உதவி செய்து இந்திரன் பூசித்து வந்த ஏழு சிவலிங்கங்களையும் பூம்புகார்ப் பட்டினத்தைக் காவல் செய்யும் பூதத்தினையும் பெற்றான்.
வெள்ளிடைமன்றம்(திருட்டு வெளியாக்கும்), இலைஞ்சிமன்றம் (கூன், குறள், ஊமை, செவிடு, பெருவியாதி போக்கும்), நெடுங்கல்மன்றம் 
(நஞ்சருந்தல், பாம்பு கடித்தல், பேய் பிடித்தல் நீக்கும்), பூதசதுக்கம் (பொய்த்தவஞ் செய்வோர், பிறர் மனை நயப்போர், பொய்யுரைப்போர், புறங்கூறுவோர், தண்டனை அடையவும்), பாவைமன்றம் (அரசன் நீதிதவறினாலும், அரசனுக்குத் தீங்கு நேரிடுவதாயிருந்தாலும் பாவை நின்றலும்) என்னும் ஐவகை மன்றங்களையும் புகார்ப் பட்டினத்தில் தாபித்தவன்.

முசுகுந்த வளநாட்டு ஊர்களின் பெயர்கள்
முசுகுந்த வளநாட்டு புகழ்மிக்க ஆலயங்கள்
முசுகுந்த சோழனின் கதை
சுற்றுலா தலங்கள்